| Febre amarela |
| --- |
| Micrografía MET: múltiples virións da f. amarela (234.000x) |
| Clasificación científica |
| 

|  |  |
| --- | --- |
| Grupo: | IV (Virus ARN monocatenario positivo) |
| Familia: | Flaviviridae |
| Xénero: | '**Flavivirus'** |

 |
| Especie tipo |
| ''***Yellow fever virus''*** |

A **febre amarela** (tamén chamada a *praga americana*), é unha doenza viral aguda e infecciosa causada polo "virus da **febre amarela**", que pertence á familia dos Flaviviridae, e do xénero *Flavivirus* *amaril.* É unha causa importante de enfermidade hemorráxica en moitos países de África e a zona norte de Suramérica que orixina 30 000 mortes cada ano. Nesas rexións é unha enfermidade endémica. Existe unha vacina efectiva pero non se coñece cura polo que cando persoas non vacinadas contráena só se lles pode proporcionar tratamento sintomático. A palabra *amarelo* do nome refírese ós signos de ictericia que afectan a algúns pacientes.

Epidemioloxía
-------------

Zona endémica de febre amarela en África, 2009.
Zona endémica de febre amarela en Suramérica, 2009.
A febre amarela só ocorre no presente en África, Suramérica e o Caribe. A maioría dos gromos en Suramérica ocorren entre persoas que traballan nas selvas tropicais chuviosas, converténdose por iso, nesas localidades, nunha enfermidade ocupacional.

É transmitida pola picadura do mosquito *Aedes aegypti* e outros mosquitos dos xéneros *Aedes*, *Haemagogus* e *Sabethes*, que se atopan xeralmente a menos de 1.300 metros sobre o nivel do mar, pero *Aedes* foron achados ocasionalmente até os 2.200 msnm, nas zonas tropicais de América e África. Na febre amarela de transmisión urbana hai que lembrar que *Aedes aegypti* abunda en zonas húmidas ó redor da auga estancada limpa, e só pica durante o día.

A doenza pode permanecer localmente descoñecida en humanos por extensos períodos e súbitamente brotar nun modo epidémico. En Centroamérica, Venezuela e Trindade, tales epidemias debéronse á forma da enfermidade (febre amarela selvática), que permanece viva na poboación de monos ouveadores e é transmitida polo mosquito *Haemagogus*, o cal vive precisamente no dosel forestal das selvas chuviosas. O virus pasa ós humanos cando as selvas altas son talladas. Os obreiros forestais poden entón transmitir a enfermidade a outros, iniciando así unha epidemia.

O período de incubación sitúase entre os 3 e os 7 días. A duración da enfermidade en caso de curación é dunha a dúas semanas.
Tras o período de incubación cabe distinguir dúas formas clínicas: a leve e a grave ou clásica.

Notas
-----

1. ↑  Schmaljohn AL, McClain D. *Alphaviruses (Togaviridae) and Flaviviruses (Flaviviridae).* In: Baron's Medical Microbiology *(Baron S* et al*, eds.)* (4th ed. ed.). Univ of Texas Medical Branch. ISBN 0-9631172-1-1.
2. ↑  Estébanez, Pilar. *Medicina humanitaria*. Ediciones Díaz de Santos. ISBN 84-7978-671-X. En África la zona endémica comprende la porción localizada entre las latitudes 15 °N y 10 °S
3. ↑  Anker M, Schaaf D; et al. "WHO Report on Global Surveillance of Epidemic-prone Infectious Diseases" (PDF). WHO.
4. ↑  "Yellow fever: a current threat". WHO.
5. ↑  Ministerio del Poder Popular para la Salud-Venezuela.  Consultado o 18 de setembro de 2007.
6. ↑  Theiler, Max and Downs, W. G. *The Arthropod-Borne Viruses of Vertebrates: An Account of The Rockefeller Foundation Virus Program 1951-1970*. Yale University Press. ISBN 0-300-01508-9.

|  |  |
| --- | --- |
| Control de autoridades | 
* Wd: Q154874
* BNCF: 23597
* BNE: XX530152
* BNF: 11940364r
* BRE: 2625247
* EBID: ID
* FAST: 1182653
* GND: 4276496-8
* JSTOR: yellow-fever
* LCCN: sh85149092
* MAG: 2779131611
* NDL: 00568824
* NKC: ph1114445

 |

|  |  |
| --- | --- |
| Identificadores | 
* DiseasesDB: 14203
* DOID: DOID:2947
* eMedicine: 232244
* GARD: 7914
* KEGG: H00384
* MedlinePlus: 001365
* MeSH: D015004
* MeSH: C01.920.500.980
* NCIt: C35547
* OMIM: 243200
* Orphanet: 99829
* UMLS: C0043395

 |